Päris kurg tähendab sookurge, kes kuulub klassi kurglased. Valge-  ja must-toonekurg on toonekurglased. Uhked ja suured linnud kõik, aga meil pesitsevad kurglased ehk sookured erinevad toonekurgedest selle poolest, et oskavad trompetit puhuda (häälitseda), toonekured arvatakse olevat tummad (hääletud), siiski klõbistavad nemadki nokka ja veebikaamera kaudu oleme teada saanud, et must-toonekured tekitavad ka kõõksuvat kurguhäält. Tantsimises pole sookurgedele vastast. Kui pulmi peetakse, siis tantsitakse eneseunustamiseni.